**Zápisnica z ustanovujúceho zasadnutia Obecného zastupiteľstva obce Turany nad Ondavou konaného dňa 06.05.2019 o 18:00 hod. v zasadačke OÚ**

 **Program:**

**1. Otvorenie.**

**2. Schválenie programu OZ.**

**3. Správa volebnej komisie.**

**4. Sľub starostu obce.**

**5. Schválenie úväzku a platu starostu obce.**

**6.Rôzne.**

**7. Uznesenie.**

**8. Záver.**

**Prítomní**: poslanci OZ, p. V. Jakubová, p. A. Majerníková

**K bodu č. 1 - Otvorenie**

Zasadnutie OZ otvoril a prítomných privítal starosta obce Mgr. Ján Jakubov. Počet prítomných poslancov: 4 , neprítomný: 1 – Mgr. Peter Rybár, ktorý svoju neprítomnosť ospravedlnil. Zároveň skonštatoval, že napriek neprítomnosti poslanca OZ je zasadnutie Obecného zastupiteľstva obce Turany nad Ondavou uznášaniaschopné. Zasadnutie nie je nahrávané na diktafón.

**K bodu č. 2** - **Schválenie programu OZ** .

 Starosta obce predložil prítomným  návrh programu OZ. Poslanec Jurečko poprosil o doplnenie bodu programu – rôzne ( termín zasadnutia OZ ohľadom stanovenia poplatkov nájomného). Starosta obce dal hlasovať za schválenie programu:

 Za: 4 Proti: 0 Zdržal sa: 0

Starosta obce skonštatoval, že program bol schválený.

**K bodu č. 3 - Správa okrskovej volebnej komisie.**

Správu okrskovej volebnej komisie v Turanoch n/Ond. o priebehu a výsledkoch hlasovania zo dňa 13.04.2019 predložila predsedníčka volebnej komisie p. Valéria Jakubová. Na základe počtu preferenčných hlasov pre jednotlivých kandidátov z doplňujúcich volieb do orgánov samosprávy na post starostu obce bol zvolený Mgr. Ján Jakubov. Celá správa okrskovej volebnej komisie je prílohou k tejto zápisnici. (príloha č.1)

**K bodu č. 4 – Sľub starostu obce.**

Po informácii o výsledkoch voľby starostu obce zvolený starosta obce, Mgr. Ján Jakubov, zložil sľub starostu obce, ktorý potvrdil svojím podpisom pod text sľubu.

**K bodu č. 5 – Schválenie úväzku a platu starostu obce.**

Starosta obce informoval poslancov OZ o tom, že predchádzajúce obecné zastupiteľstvo schválilo úväzok, resp. rozsah výkonu starostu na plných 100%, zároveň dal hlasovať za schválenie úväzku starostu do volieb v roku 2022 tak, ako to bolo schválené predchádzajúcim OZ:
 Za: 4 Proti: 0 Zdržal sa: 0

Úväzok starostu bol schválený.

**Starosta obce informoval o výpočte platu pre starostu obce**, ktorý je súčinom priemernej mesačnej mzdy zamestnanca v národnom hospodárstve a zákonom určeného násobku podľa počtu obyvateľov, do 500 obyvateľov je to 1,65 násobok. Výška platu predstavuje takto sumu 1672,45 a keďže sa zaokrúhľuje smerom hore, celkovo to je 1673 eur/mesiac. Starosta dal hlasovať za výšku platu starostu: Za: 4 Proti: 0 Zdržal sa: 0.

Plat starostu obce bol schválený.

**K bodu 6: Rôzne**

Na základe podnetu poslanca Ľ. Jurečka starosta obce navrhol uskutočniť zasadnutie OZ do konca mája 2019 a za prítomnosti hlavného kontrolóra obce stanoviť poplatky za nájom obecných priestorov.

Zároveň navrhol spojiť oslavu Dňa matiek a Dňa otcov. Program osláv: kultúrny program, občerstvenie (guľáš). Predpokladaná suma za darček pre matku 4 eurá + kvet. Termín po dohode s poslancami OZ, keďže 12.05.2019 je v obci 1.sv. prijímanie. Do úvahy prichádzajú termíny: 19.05., 26.05., 02.06.2019.

**K bodu č.7 - Uznesenie.**

Bolo prijaté uznesenie č. /2019

**K bodu č.11 – Záver.**

 Starosta poďakoval prítomným za účasť a zasadnutie ukončil.

Zapísala: Mgr. Marta Štofirová

Overovatelia:

 Ján Mačej

 Ľubomír Jurečko

**uznesenie č. /2019**

**Obecného zastupiteľstva obce Turany nad Ondavou zo dňa 06.05.2019**

 Obecné zastupiteľstvo v obci Turany nad Ondavou

1. **Schvaľuje:**

 **A.1 Program zasadnutia OZ dňa 06.05.2019**

 Hlasovanie poslancov : Počet poslancov: 5 Prítomní poslanci :4

 Za : 4 Proti:0 Zdržal sa : 0

 Za: Mgr. Štofirová, Ľ. Jurečko, Mgr. P. Gombita, J. Mačej

 **A.2 Úväzok a plat starostu obce.**

 Hlasovanie poslancov : Počet poslancov: 5 Prítomní poslanci :4

 Za : 4 Proti:0 Zdržal sa : 0

 Za: Mgr. Štofirová, Ľ. Jurečko, Mgr. P. Gombita, J. Mačej

1. **Berie na vedomie:**

 **B.1 Správu okrskovej volebnej komisie.**

 **C. Ukladá:**

 **C.1 Starostovi obce zvolať zasadnutie OZ**

 Termín: do konca mája 2019 Zodp. : Starosta obce

Podpísané dňa:

Mgr. Ján Jakubov

 starosta obce